Príloha č. 2 k SP

Návrh kúpnej zmluvy

**Kúpna zmluva**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

**Čl. I   
Zmluvné strany**

1. Kupujúci:

Obchodné meno: SLOVATYS, spol. s r.o.

Sídlo: Paulínska 24, 917 01 Trnava

Štatutárny zástupca: Ing. Iveta Bobeková, konateľ

Osoba oprávnená na podpis zmluvy: Ing. Matúš Bobek, na základe splnomocnenia

IČO: 36 239 861

DIČ: 2020165785

IČ DPH: SK2020165785

IBAN:

Kontaktná osoba:

Telefón:

Email:

(ďalej iba „kupujúci“)

1. Predávajúci:

Obchodné meno:

Sídlo:

Štatutárny zástupca:

Osoba oprávnená na podpis zmluvy:

IČO:

DIČ:

IČ DPH:

IBAN:

Kontaktná osoba:

Telefón:

Email:

(ďalej len „predávajúci“)

(predávajúci spolu s kupujúcim ďalej len „zmluvné strany“)

**Čl. II**

**Predmet zmluvy**

1. Predmetom tejto zmluvy je úprava zmluvných podmienok medzi kupujúcim a predávajúcim pri dodávke 1 ks novej, nepoužívanej Technologickej výrobnej linky na krájanie paradajok a uhoriek, ktorá spĺňa minimálne technické požiadavky:



1. Na základe tejto zmluvy sa predávajúci zaväzuje dodať kupujúcemu technologickú výrobnú linku na krájanie paradajok a uhoriek ako samostatný a nezávislý výrobný celok logicky nadväzujúcich technologických zariadení (ďalej len „výrobná linka“ a/alebo „predmet plnenia“). Parametre a typ výrobnej linky sú uvedené v prílohe č. 1 tejto zmluvy, ktorá tvorí jej neoddeliteľnú súčasť.
2. Predávajúci sa zaväzuje dodať kupujúcemu predmetnú výrobnú linku riadne, včas a v súlade s podmienkami tejto zmluvy a postupovať pri tom s patričnou odbornou starostlivosťou. Súčasťou dodania predmetu plnenia je aj osadenie predmetnej výrobnej linky, t.j. jej umiestnenie a upevnenie a zapojenie do existujúcich rozvodov médií kupujúceho - elektrická energia, voda, nastavenie výrobnej linky a vykonanie testu jej funkčnosti a zaškolenie obsluhy v rozsahu min. 16 hod..
3. Predávajúci potvrdzuje, že sa v plnom rozsahu oboznámil s rozsahom plnenia podľa tejto zmluvy, že sú mu známe technické špecifikácie a podmienky na dodanie výrobnej linky a že disponuje dostatočnými kapacitami a potrebnými odbornými znalosťami na kvalitnú a bezproblémovú realizáciu tejto zmluvy.
4. Predávajúci sa zaväzuje po protokolárnom odovzdaní a prevzatí výrobnej linky vykonávať za podmienok stanovených v článku V tejto zmluvy záručný servis jednotlivých technologických zariadení, ktoré tvoria výrobnú linku a previesť na kupujúceho všetky vlastnícke práva k uvedenej výrobnej linke.
5. Kupujúci sa zaväzuje, za podmienok stanovených v tejto zmluve, prevziať riadne a včas dodaný predmet plnenia a zaplatiť predávajúcemu cenu podľa príslušných ustanovení tejto zmluvy.

**Čl. III**

**Lehota a podmienky dodania výrobnej linky**

1. Predávajúci je povinný dodať a protokolárne odovzdať kupujúcemu predmet plnenia uvedený v článku II tejto zmluvy v lehote najneskôr do 6 (slovom: šiestich) mesiacov odo dňa nasledujúceho po dni, v ktorom nadobudne táto zmluva účinnosť, najneskôr však do 31.10.2024, podľa toho, čo nastane skôr.
2. Predávajúci je povinný zabezpečiť dopravu technologických zariadení, ktoré tvoria výrobnú linku, na vlastné náklady a nebezpečenstvo až na dohodnuté miesto dodania, ktorým je výrobný areál kupujúceho, ktorý sa nachádza na adrese: Niklová 55, 926 01 Sereď.
3. Predávajúci sa zaväzuje včas oznámiť kupujúcemu všetky prekážky a skutočnosti, ktoré by mohli spôsobiť omeškanie predávajúceho s riadnym a včasným dodaním výrobnej linky, alebo nemožnosť jej dodania.
4. Predmet plnenia musí byť dodaný kompletne, musí byť bez vád a musí spĺňať všetky funkčné a platnými normami predpísané vlastnosti. Súčasťou dodania výrobnej linky musí byť predloženie a odovzdanie všetkých platných atestov, prehlásení o zhode, platných certifikátov, záručného listu a návodu k obsluhe v slovenskom jazyku, resp. iných dokladov alebo podkladov, ktoré sa všeobecne vyžadujú a súvisia s dodaním technologických zariadení, ktoré tvoria výrobnú linku. Bez týchto dokladov sa bude mať za to, že predmet plnenia nie je schopný odovzdania a to až do doby splnenia uvedenej podmienky.
5. Predávajúci je povinný písomne oznámiť kupujúcemu, že je pripravený zrealizovať dodávku výrobnej linky, a to najmenej 14 (slovom štrnásť) kalendárnych dní vopred.
6. Kupujúci je povinný pri dodržaní podmienok stanovených v tejto zmluve poskytnúť predávajúcemu primeranú súčinnosť dodaní výrobnej linky a jej montáži (osadení a zapojení) a pri odovzdaní a prevzatí predmetu plnenia.
7. Predávajúci umožní kupujúcemu alebo ním poverenej osobe (na základe plnomocenstva) vykonať obhliadku technologických zariadení, ktoré tvoria výrobnú linku, a to v každej fáze dodania predmetu plnenia podľa článku II ods. 3 tejto zmluvy až do momentu protokolárneho prevzatia výrobnej linky. Pred protokolárnym prevzatím predmetu plnenia je predávajúci povinný vykonať v prítomnosti kupujúceho alebo ním poverenej osoby nastavenie výrobnej linky a test jej funkčnosti. V prípade, ak zaškolenie obslužného personálu nebude vykonané pred protokolárnym prevzatím (v deň protokolárneho prevzatia) predmetu plnenia, predávajúci je povinný ho vykonať v najbližší pracovný deň po protokolárnom prevzatí predmetu plnenia, ak sa zmluvné strany nedohodnú inak.
8. Vady predmetu plnenia zistené obhliadkou, uplatnenie nároku z vád, odopretie prevzatia predmetu plnenia, dodanie a prevzatie predmetu plnenia, prípadne iné rozhodujúce skutočnosti zistené pri obhliadke, preberaní predmetu plnenia sa uvedú v Protokole o odovzdaní a prevzatí predmetu plnenia a/alebo dodacom liste. Neoprávnené odopretie prevzatia alebo potvrdenia dodania predmetu plnenia kupujúcim či odopretie podpisu dokumentu preukazujúceho také prevzatie či dodanie (Protokol o odovzdaní a prevzatí predmetu plnenia a/alebo dodací list) kupujúcim v rozpore so zmluvou má rovnaké účinky ako prevzatie a potvrdenie dodania predmetu plnenia kupujúcim, čo predávajúci vyznačí v príslušnom dokumente preukazujúcom prevzatie či dodanie predmetu plnenia, ktorý v takom prípade podpisuje predávajúci sám.
9. Zmluvné strany sa dohodli, že pod vadou tovaru budú rozumieť aj odchýlky v kvantite a v kvalite, v rozsahu a v parametroch technologických zariadení, ktoré tvoria výrobnú linku, ktoré sú stanovené v tejto zmluve a so všeobecne záväznými technickými normami.
10. Kupujúci si vyhradzuje právo neprevziať predmet plnenia, ktorý nebude v požadovanej kvalite podľa technickej špecifikácie predmetu plnenia alebo nebude v súlade s predloženou požadovanou dokumentáciou. Kupujúci nemá povinnosť predmet plnenia prevziať až do doby, pokiaľ predávajúci neodstráni všetky zistené vady.
11. Predmet plnenia bude považovaný za odovzdaný až po dodaní a prebratí celého predmetu plnenia a po odstránení všetkých vád uvedených v Protokole o odovzdaní a prevzatí predmetu plnenia a/alebo dodacom liste.
12. Kupujúci nadobudne vlastnícke právo k predmetu plnenia momentom protokolárneho prevzatia predmetu plnenia, ktorý bude bez vád, kupujúcim. Nebezpečenstvo vzniku škody na Tovare (poškodenie, strata, zničenie) prechádza na kupujúceho po protokolárnom odovzdaní a prevzatí Tovaru.

**Čl. IV**

**Cena**

1. Kúpna cena predmetu plnenia vo výške

cena bez DPH ............ eur bez DPH

DPH 20% ............ eur

cena s DPH .......... eur s DPH

je dohodnutá a stanovená na základe cenovej ponuky predávajúceho ako uchádzača v obstarávaní (ďalej iba „cena predmetu plnenia“ alebo „kúpna cena“). Cena predmetu plnenia sa považuje za cenu maximálnu a platnú počas celej doby trvania zmluvy. Cena predmetu plnenia je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon   
č. 18/1996 Z. z. o cenách v znení neskorších predpisov vrátane všetkých do úvahy prichádzajúcich nákladov.

1. Kúpna cena predstavuje cenu celkom za celý predmet zmluvy.
2. Predávajúci vyhlasuje a potvrdzuje, že cenová ponuka ním predložená v obstarávaní a teda kúpna cena je úplná, maximálna a záväzná, že v kúpnej cene sú predávajúcim zahrnuté všetky do úvahy prichádzajúce náklady predávajúceho vynaložené v súvislosti s plnením predmetu zmluvy (najmä montáže, osadenia, zapojenia výrobnej linky do existujúcich rozvodov, testu funkčnosti, zaškolenia obsluhy, dopravy predmetu plnenia na miesto plnenia a výkonu záručného servisu).
3. Zmluvné strany sa dohodli, že pre prípad vzniku sporu sa má za to, že predávajúci získal od kupujúceho všetky informácie a v ponúknutej kúpnej cene ich zohľadnil. Predávajúci sa nemôže dovolávať zvýšenia kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.
4. Podkladom pre úhradu kúpnej ceny bude faktúra vystavená predávajúcim až po riadnom protokolárnom prevzatí predmetu plnenia kupujúcim. Na účely fakturácie sa za deň prevzatia predmetu plnenia kupujúcim považuje deň podpísania Protokolu o odovzdaní a prevzatí predmetu plnenia a/alebo dodacieho listu oprávnenou osobou kupujúceho, ktorý nebude obsahovať uvedenie vád.
5. Splatnosť faktúry je 30 dní od dňa preukázateľného doručenia faktúry kupujúcemu.
6. Zmluvné strany vzájomne dohodli nasledovné podmienky fakturácie: platba bude kupujúcim vykonaná výlučne bezhotovostne na bankový účet predávajúceho uvedený v záhlaví zmluvy; neoddeliteľnou súčasťou faktúry bude Protokol o odovzdaní a prevzatí predmetu plnenia a/alebo dodací list potvrdený poverenými zástupcami oboch zmluvných strán.
7. Faktúra sa považuje za zaplatenú dňom pripísania úhrady na účet predávajúceho.
8. Predávajúci je v prípade omeškania kupujúceho s úhradou faktúry v lehote podľa odseku 6 tohto článku zmluvy oprávnený účtovať kupujúcemu úroky omeškania vo výške   
   0,05 % z kúpnej ceny za každý aj začatý deň omeškania s úhradou kúpnej ceny. Omeškanie kupujúceho s úhradou kúpnej ceny o viac ako 30 dní po lehote splatnosti predstavuje podstatné porušenie zmluvy zakladajúce nárok predávajúceho na odstúpenie od zmluvy.
9. Zmluvné strany sa dohodli, že v prípade porušenia povinnosti predávajúceho dodať predmet plnenia riadne (v požadovanom druhu, množstve, kvalite a s vlastnosťami vymienenými kupujúcim v tejto zmluve) alebo včas (v lehote podľa článku III ods. 1 tejto zmluvy), má kupujúci právo na zmluvnú pokutu dohodnutú vo výške 400 eur za každý začatý deň omeškania s dodaním predmetu plnenia riadne a/alebo včas. Kupujúci je oprávnený započítať si výšku zmluvnej pokuty za omeškanie podľa toho bodu zmluvy do faktúry vystavenej predávajúcim na zaplatenie kúpnej ceny. Kupujúci tak môže urobiť aj bez predchádzajúceho súhlasu predávajúceho a kúpna cena sa v takom prípade zníži o výšku zmluvnej pokuty za omeškanie predávajúceho s riadnym a/alebo včasným dodaním predmetu plnenia. Omeškanie predávajúceho s dodaním predmetu plnenia riadne a včas o viac ako 30 dní predstavuje podstatné porušenie zmluvy zakladajúce nárok kupujúceho na odstúpenie od zmluvy.
10. Pre prípad odstúpenia od zmluvy ktoroukoľvek zmluvnou stranou z dôvodu podstatného porušenia zmluvy si zmluvné strany dohodli zmluvnú pokutu vo výške 10 % z kúpnej ceny.
11. Zmluvné strany vyhlasujú, že považujú dohodnutú výšku úrokov z omeškania a/alebo zmluvnej pokuty za primerané vzhľadom na charakter a povahu úrokmi z omeškania a/alebo zmluvnou pokutou zabezpečovanej povinnosti zmluvnej strany a tiež vzhľadom na celkovú výšku kúpnej ceny.
12. Zaplatenie zmluvnej pokuty predávajúcim, okrem zmluvnej pokuty podľa odseku 11 tohto článku zmluvy, nezbavuje predávajúceho povinnosti dodať predmet plnenia.

**Čl. V**

**Záruka a výkon záručného servisu**

1. Predávajúci zodpovedá za to, že predmet plnenia bude mať vlastnosti dohodnuté v tejto zmluve. Poskytnutou zárukou predávajúci ručí, že predmet plnenia bude mať po celý čas trvania záručnej doby vlastnosti stanovené touto zmluvou a zároveň sa zaväzuje, že po celý čas trvania záručnej doby bude technologické zariadenie plne funkčné a spôsobilé na riadne využívanie.
2. Predávajúci je povinný zabezpečiť výkon záručného servisu výrobnej linky po dobu 24 mesiacov odo dňa protokolárneho odovzdania a prevzatia predmetu plnenia.
3. Predávajúci po dobu trvania záručnej doby uvedenej v predchádzajúcom odseku zodpovedá za všetky vady, ktoré sa pri užívaní výrobnej linky vyskytnú alebo ktoré zistí kupujúci a ktoré bude reklamovať u predávajúceho.
4. Predávajúci poskytuje záruku podľa všeobecne platných podmienok v SR a v Európskej únii.
5. Kupujúci je povinný vady po ich zistení bez zbytočného reklamovať, pričom uvedie o akú vadu sa jedná.
6. Reklamáciu je možné uplatniť najneskôr do posledného dňa záručnej doby, pričom   
   aj reklamácia preukázateľne uplatnená kupujúcim v posledný deň záručnej doby   
   sa považuje za uplatnenú v záručnej dobe.
7. V prípade uplatnenia reklamácie kupujúceho u predávajúceho sa predlžuje záručná doba na tú časť technologického zariadenia, na ktorej sa vyskytla vada,   
   o dobu vybavenia reklamácie.
8. Predávajúci môže poskytovať záručný servis priamo, prostredníctvom výrobcu technologického zariadenia alebo prostredníctvom zmluvného partnera. Vzhľadom na povahu výroby musí byť servisný zásah počas pracovných dní vykonaný bezodkladne, najneskôr do 72h od nahlásenia poruchy, ak sa zmluvné strany nedohodnú inak.
9. Ak reklamovaná vada tovaru nebude predávajúcim odstránená v stanovenej lehote má kupujúci právo dať reklamovanú vadu odstrániť prostredníctvom tretej osoby na náklady a nebezpečenstvo predávajúceho.
10. Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu plnenia v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci.

**Čl. VI**

**Osobitné ustanovenia**

1. Predávajúci sa zaväzuje písomne oznámiť kupujúcemu bez zbytočného odkladu všetky zmeny týkajúce sa najmä jeho identifikačných a kontaktných údajov uvedených   
   v zmluve, predmetu činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.
2. Predávajúci sa zaväzuje pri realizácii predmetu zmluvy dodržiavať všetky technické normy, bezpečnostné a právne predpisy vzťahujúce sa na plnenie tejto zmluvy. Pokiaľ ich porušením vznikne kupujúcemu škoda, predávajúci je povinný uvedenú škodu uhradiť, vrátane úhrady nákladov spojených so zosúladením stavu s príslušnou normou, resp. predpisom.
3. Zmluvné strany sa dohodli, že predávajúci je oprávnený vykonávať predmet tejto zmluvy aj prostredníctvom subdodávateľov.
4. Zoznam subdodávateľov, ktorí majú povinnosť zapisovať sa do registra partnerov verejného sektora a sú predávajúcemu známi ku dňu podpisu tejto zmluvy, je uvedený v prílohe č. 2 k tejto zmluve.
5. Predávajúci je povinný písomne predložiť kupujúcemu na schválenie každého subdodávateľa, ktorý by sa mal podieľať na plnení predmetu zmluvy a bez udelenia súhlasu kupujúceho takého subdodávateľa nepoužiť. Kupujúci je povinný sa písomne vyjadriť bez zbytočného odkladu od obdržania písomnej žiadosti predávajúceho, či s použitím subdodávateľa súhlasí alebo nie. V prípade, že ide o subdodávateľa, ktorý má povinnosť zapisovať do registra partnerov verejného sektora, k použitiu takého subdodávateľa je možné pristúpiť až po nadobudnutí účinnosti dodatku, ktorým sa zmení príloha č. 2 tejto zmluvy. Kupujúci nesmie súhlas s použitím subdodávateľa bezdôvodne odmietnuť. Kupujúci si vyhradzuje právo odmietnuť subdodávateľa, ktorý má povinnosť zapisovať sa do registra partnerov verejného sektora a nie je v ňom zapísaný. Ak sa kupujúci k žiadosti predávajúceho nevyjadrí do troch pracovných dní, má sa za to, že kupujúci s použitím subdodávateľa súhlasí. Ak predávajúci použije na plnenie predmetu zmluvy akúkoľvek tretiu osobu, zodpovedá voči kupujúcemu v celom rozsahu tak ako keby predmet zmluvy poskytol sám.
6. V súvislosti so skutočnosťou, že kupujúci žiadal/žiada/bude žiadať o poskytnutie nenávratného finančného príspevku z Európskeho poľnohospodárskeho fondu pre rozvoj vidieka (ďalej len „EPFRV“) poskytovaným Poľnohospodárskou platobnou agentúrou (ďalej len „PPA“ a/alebo „poskytovateľ“), zmluvné strany berú na vedomie, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi/Predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ/Predávajúci je povinný poskytnúť súčinnosť v plnej miere
7. Kupujúci je oprávnený odstúpiť od tejto zmluvy bez akýchkoľvek sankcií v prípade, keď ešte nedošlo k plneniu z tejto zmluvy a výsledky administratívnej finančnej kontroly poskytovateľa nenávratného finančného príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Čl. VII**

**Záverečné ustanovenia**

1. Táto zmluva nadobúda platnosť dňom jej podpísania oboma zmluvnými stranami a účinnosť dňom ukončenia kontroly/finančnej kontroly, v rámci ktorej poskytovateľ nenávratného finančného príspevku neidentifikoval nedostatky, ktoré by mali alebo mohli mať vplyv na výsledok obstarávania (t.j. po doručení správy z kontroly kupujúcemu) alebo v rámci ktorej kupujúci ako prijímateľ súhlasil s výškou finančnej opravy uvedenej v návrhu správy/v správe z kontroly a slnil podmienky na uplatnenie finančnej opravy podľa katalógu sankcií, ktorý upravuje postup pri určení finančných opráv za obstarávanie.
2. O dátume nadobudnutia účinnosti zmluvy podľa predchádzajúceho odseku je kupujúci povinný informovať predávajúceho bezodkladne.
3. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä zákonom č. 513/1991 Zb. Obchodným zákonníkom a Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v znení aktualizácie č. 4 (ďalej len „Usmernenie“).
4. Túto zmluvu bude možné meniť a dopĺňať za podmienok stanovených príslušnými všeobecne záväznými právnymi predpismi a usmernením len vo forme písomného a číslovaného dodatku podpísaného oboma zmluvnými stranami.
5. Zmluva je vyhotovená v štyroch rovnopisoch. Každá zo zmluvných strán dostane dva rovnopisy.

V ..........., .......................................... V.............................., ............................

Za kupujúceho: Za predávajúceho:

......................................................... ..................................................................

Príloha č. 2 k zmluve

**Zoznam subdodávateľov, ktorí majú povinnosť zápisu   
do registra partnerov verejného sektora**

|  |  |  |
| --- | --- | --- |
| **por. číslo** | **Subdodávateľ** | **Osoba oprávnená konať za subdodávateľa** |
| 1. | Obchodné meno:  IČO: | Meno a priezvisko:  Adresa trvalého pobytu:  Dátum narodenia: |